pythainlp/thai-wiki-dataset-v3 huggingface dataset:
เซอร์คัส (อัลบั้มบริตนีย์ สเปียรส์)

เซอร์คัส (Circus) คือ สตูดิโออัลบั้มลำดับที่ 6 ของบริตนีย์ สเปียรส์ ศิลปินเพลงป็อปหญิงชาวอเมริกัน ออกจำหน่ายในสหรัฐอเมริกาเมื่อวันที่ 2 ธันวาคม พ.ศ. 2551 อันเป็นวันเกิดครบรอบอายุ 27 ปีของบริตนีย์ด้วย โดยสามารถเปิดตัวที่อันดับหนึ่งในชาร์ตบิลบอร์ดฝั่งอัลบั้มด้วยยอดจำหน่ายในสัปดาห์แรกกว่า 505,000 หน่วย ซึ่งนับเป็นอัลบั้มอันดับหนึ่งลำดับที่ 5 ของบริตนีย์ และยังทำไห้บริตนีย์เป็นศิลปินคนแรกในประวัติศาสตร์ของนีลเซ่น ซาวด์สแกนที่มีอัลบั้มเปิดตัวในสัปดาห์แรกด้วยยอดมากกว่า 500,000 หน่วยมากที่สุดคือ 4 อัลบั้ม
ซิงเกิลแรก "วูแมไนเซอร์" (Womanizer) ขึ้นชาร์ตบิลบอร์ดสูงสุดอันดับหนึ่ง นับเป็นซิงเกิลที่ 2 ในชีวิตการทำงานของเธอที่สามารถขึ้นไปถึงจุดสูงสุดของชาร์ตบิลบอร์ดได้ โดยทิ้งระยะห่างจากซิงเกิลที่ได้อันดับ 1 ก่อนหน้านี้ นั่นคือ "เบบีวันมอร์ไทม์" เกือบ 10 ปี  โดยตัวอัลบั้มมียอดจำหน่ายกว่า 3,000,000 หน่วยทั่วโลก 
== รายชื่อเพลงในอัลบั้ม ==
=== ฉบับมาตรฐาน ===
"Womanizer"
"Circus"
"Out from Under"
"Kill the Lights"
"Shattered Glass"
"If U Seek Amy"
"Unusual You"
"Blur"
"Mmm Papi"
"Mannequin"
"Lace and Leather"
"My Baby"
"Radar"
=== โบนัสแทร็ค ===
"Rock Me In" (สำหรับ European and Deluxe Edition)
"Phonography" (สำหรับ European and Deluxe Edition)
"Quicksand" (สำหรับ European and Deluxe Edition)
"Amnesia" (สำหรับ Japanese & UK)
"Trouble" (สำหรับ iTunes Pre-order)
"Rock Boy" (สำหรับ German)
== ซิงเกิล ==
=== วูแมไนเซอร์ ===
วางจำหน่าย วันที่ 7 ตุลาคม ค.ศ. 2008
ต้นสังกัด ไจฟฟ์ เร็คคอร์ด ออกมาประกาศชื่อถึงชื่ออัลบั้มลำดับที่ 6 ของบริทนี่ย์ ในวันที่ 15 กันยายน ค.ศ. 2008 และได้ประกาศว่า "Womanizer" จะเป็นซิงเกิ้ลแรกจากอัลบั้มดังกล่าวในวันเดียวกันนั้นเอง โดย"Womanizer" ถูกเปิดออกอากาศครั้งแรกในวันที่ 26 กันยายน ค.ศ. 2008
ในวันที่ 15 ตุลาคม ค.ศ. 2008 "Womanizer" ได้ทำลายสถิติของบิลบอร์ดชาร์ตโดยก้าวกระโดดจากอันดับที่ 96 ไปยังอันดับ 1 โดยมียอดดิจิตอลดาวน์โหลดกว่า 286,000 ยูนิต "Womanizer" นับเป็นซิงเกิ้ลอันดับที่ 1 เพลงที่ 2 นับจากซิงเกิ้ลเปิดตัวของเธอในปี ค.ศ. 1999 อย่าง "...Baby One More Time"
=== เซอร์คัส ===
วางจำหน่าย 9 ธันวาคม ค.ศ. 2008
ในวันที่ 31 ตุลาคม ค.ศ. 2008 ตันสังกัดของบริทนี่ย์ออกมาประกาศซิงเกิ้ลลำดับถัดไปจากอัลบั้ม Circus จะเป็นเพลงในชื่อเดียวกับอัลบั้ม โดย "Circus" มีกำหนดจะออกวางจำหน่ายในราวปลายเดือนพฤศจิกายน หรือต้นเดือนธันวาคมของปี "Circus" เปิดตัวในชาร์ตบิลบอร์ดที่อันดับ 3 นับเป็นเพลงที่เปิดตัวสูงที่สุดในชาร์ตของบริทนี่ย์
=== อีฟ ยู ซีค เอมี่ ===
วางจำหน่าย 10 มีนาคม ค.ศ. 2009
"If U Seek Amy" เป็นซิงเกิลลำดับที่ 3 ของอัลบั้ม เปิดตัวในชาร์ตบิลบอร์ดที่อันดับ 86
== อ้างอิง ==
อัลบั้มเพลงของบริตนีย์ สเปียรส์
อัลบั้มเพลงภาษาอังกฤษ
อัลบั้มเพลงในปี พ.ศ. 2551
ฟุตบอลฟรีสไตล์

ฟรีสไตล์ฟุตบอล คือการโชว์ทักษะลีลา การบังคับลูกฟุตบอล โดยใช้ส่วนต่างๆของร่างกาย ฟุตบอลฟรีสไตล์ต่างจากการเดาะบอลสมัยก่อนคือจะไม่กำหนดว่าลูกบอลห้ามตกพื้นเพราะฟรีสไตล์ฟุตบอล เล่นได้ทั้งบนพื้นและลูกกลางอากาศ และจะมีเทคนิคใหม่ๆที่คิดค้นขึ้นมาเป็นแบบฉบับของฟุตบอลฟรีสไตล์ เทคนิคที่รู้จักกันดี คือ ATW หรือ อราวด์ เดอะ เวิร์ล , ทูซานิ อราวด์ เดอะ เวิร์ล , มิทชี่ อราวด์ เดอะ เวิร์ล และ เฮด สตอล เป็นต้น
==ชื่อทริก==
ทริกหรือลูกเล่นต่างๆ จะถูกคิดค้นมาเสมอ ส่วนมากจะตั้งชื่อตามผู้ที่คิดค้น  บางท่าจะมีชื่อเรียกไม่เหมือนกัน และบางท่าชื่อซ้ำซ้อนกัน เช่นท่า elastico ความจริงเป็นคนละท่า กับ Akka แต่มักนำมาเรียกสับสนกัน เนื่องจากความไม่รู้ จนบางที่กลายเป็นชื่อที่คนส่วนมากเรียกกัน และ แต่ละเครือข่ายก็เรียกชื่อทริกบางทริกไม่เหมือนกัน
==ฟุตบอลฟรีสไตล์กับฟุตบอลยุคใหม่==
นักฟุตบอลที่มีชื่อเสียงเมื่อโชว์ทักษะฟุตบอลฟรีสไตล์เบื้องต้น คนส่วนมากจะรู้สึกว่านักเตะเหล่านี้ทักษะสูงมาก จริงๆแล้วในทางฟุตบอลฟรีสไตล์ ถือว่าเป็นท่าพื้นฐานมาก นักฟุตบอลฟรีสไตล์ส่วนมากที่เอาดีฟุตบอลสนามใหญ่ไม่ค่อยได้ มักมาจาก ทัศนะคติการเล่น และเรื่องร่างกาย(ความฟิต)  ความไม่ถนัดเล่นเป็นทีม เนื่องจากมีการปะทะมากนั่นเอง
==แหล่งข้อมูลอื่น==
masterclass freestyle
groundtrix.com 
Expertfootball 
องค์การกรุงมอสโกฟุตบอล Freestyle
กีฬา
การพุ่งล้ม

การพุ่งล้ม (diving) ในการเล่นฟุตบอลคือการแสดงละครตบตากรรมการ ว่าถูกทำฟาวล์หรือได้รับบาดเจ็บ หรือถูกสกัดจนเสียหลัก
การพุ่งล้มถือว่าเป็นการเล่นสกปรกหรือเล่นโกง ซึ่งถ้าถูกกรรมการจับได้ จะได้รับโทษ โดยจะได้ใบเหลืองเป็นอย่างน้อย
== อ้างอิง ==
วิธีการพุ่งล้ม
เทคนิคการเล่นฟุตบอล
พระวรวงศ์เธอ พระองค์เจ้าพร้อมพงษ์อธิราช

มหาอำมาตย์โท พระวรวงศ์เธอ พระองค์เจ้าพร้อมพงศ์อธิราช (24 สิงหาคม พ.ศ. 2411 – 20 กันยายน พ.ศ. 2482) อดีตอธิบดีกรมศุลกากร เป็นพระโอรสลำดับที่ 33 ในพระเจ้าบรมวงศ์เธอ กรมหลวงวงศาธิราชสนิท เมื่อประสูติเป็นหม่อมเจ้า มีพระนามว่า หม่อมเจ้าพร้อม
== พระประวัติรับราชการ ==
หม่อมเจ้าพร้อม ทรงรับราชการกระทรวงพระคลังมหาสมบัติ ในรัชกาลพระบาทสมเด็จพระจุลจอมเกล้าเจ้าอยู่หัว ทรงดำรงตำแหน่งรองอธิบดีกรมสารบาญชี (ปัจจุบันคือ กรมบัญชีกลาง) ตั้งแต่ครั้งก่อตั้งกรมเมื่อปี พ.ศ. 2433 ในรัชกาลพระบาทสมเด็จพระมงกุฎเกล้าเจ้าอยู่หัว ทรงดำรงตำแหน่งอธิบดีกรมศุลกากร ระหว่างปี พ.ศ. 2436 – 2472 เป็นผู้จัดร่างกฎหมายวางระเบียบวิธีการศุลกากร โดยอาศัยตามหลักกฎหมายอังกฤษ และดำเนินการเจรจาแก้ไขสนธิสัญญาที่ไม่เป็นธรรมในการจัดเก็บภาษีศุลกากรกับต่างประเทศ ทรงได้รับพระกรุณาโปรดเกล้าฯ สถาปนาขึ้นเป็น "พระวรวงศ์เธอ พระองค์เจ้าพร้อมพงศ์อธิราช" เมื่อปี พ.ศ. 2455
พระวรวงศ์เธอ พระองค์เจ้าพร้อมพงศ์อธิราช ประทับอยู่ที่วังบางพลูอยู่ติดกับวังของพระวรวงศ์เธอ กรมหมื่นอดิศรอุดมศักดิ์ เชิงสะพานซังฮี้ ตำบลบางยี่ขัน อำเภอบางกอกน้อย จังหวัดธนบุรี ปัจจุบันคือบริเวณซอยเจ้าพระยาสยาม
==เสกสมรส==
พระวรวงศ์เธอ พระองค์เจ้าพร้อมพงศ์อธิราช มีพระโอรสธิดาที่เกิดจากหม่อมต่าง ๆ ได้แก่ หม่อมสะอาด หม่อมลมัย หม่อมเจิม หม่อมจร หม่อมแป้น หม่อมพร หม่อมเกษร หม่อมเนิน และหม่อมไสว ทั้งสิ้น 14 คน ได้แก่
หม่อมราชวงศ์สอิ้ง ดิศกุล เสกสมรสกับหม่อมเจ้าทรงวุฒิภาพ ดิศกุล
พระสนิทวงศ์อนุวรรต (หม่อมราชวงศ์พร้อมใจ สนิทวงศ์) สมรสกับทวี จารุรัตน์
หม่อมราชวงศ์สุดสอาด ดิศกุล เสกสมรสกับหม่อมเจ้าทรงวุฒิภาพ ดิศกุล
หม่อมราชวงศ์ชวลิต สนิทวงศ์ เสกสมรสกับพระวรวงศ์เธอ พระองค์เจ้าวิวัฒนไชย
หม่อมราชวงศ์จำนงค์ สนิทวงศ์
หม่อมราชวงศ์ขจิต ศตศิริ
หม่อมราชวงศ์อุไร ชมุนี
หม่อมราชวงศ์กุศทิน สนิทวงศ์
หม่อมราชวงศ์นันทา สนิทวงศ์
หม่อมราชวงศ์สมศรี สนิทวงศ์
หม่อมราชวงศ์วิภารดี อินทรประสิทธิ์
หม่อมราชวงศ์พรรคพงศ์สนิท สนิทวงศ์
หม่อมราชวงศ์วิจิตรมาลี สนิทวงศ์
หม่อมราชวงศ์ระวีวรรณ ภัทรประภา
พระวรวงศ์เธอ พระองค์เจ้าพร้อมพงศ์อธิราช สิ้นพระชนม์เมื่อวันที่ 20 กันยายน พ.ศ. 2482 ณ วังบางจาก สิริพระชันษา 71 ปี พระราชทานเพลิงพระศพ ณ วัดเทพศิรินทราวาส เมื่อวันที่ 27 มีนาคม พ.ศ. 2482
== พระเกียรติยศ ==
=== พระอิสริยยศ ===
24 สิงหาคม พ.ศ. 2411 – 11 พฤศจิกายน พ.ศ. 2455 : หม่อมเจ้าพร้อม
11 พฤศจิกายน พ.ศ. 2455 – 20 กันยายน พ.ศ. 2482 : พระวรวงศ์เธอ พระองค์เจ้าพร้อมพงษ์อธิราช
=== เครื่องราชอิสริยาภรณ์ ===
==== เครื่องราชอิสริยาภรณ์ไทย ====
==== เครื่องราชอิสริยาภรณ์ต่างประเทศ ====
*พ.ศ. 2435 – 80px เครื่องราชอิสริยาภรณ์มงกุฎปรัสเซีย ชั้นที่ 3
*พ.ศ. 2435 – 80px เครื่องราชอิสริยาภรณ์มงกุฏอิตาลี ชั้นที่ 2 
*พ.ศ. 2435 – 80px เครื่องราชอิสริยาภรณ์เซนต์โอลก้าแอนด์โซเฟีย ชั้นที่ 2 
*พ.ศ. 2435 – 80x80px เครื่องราชอิสริยาภรณ์แดนเนอโบร ชั้นที่ 2 
== อ้างอิง ==
พระวรวงศ์เธอ
พระองค์เจ้าตั้ง
พระองค์เจ้าชาย
ราชสกุลสนิทวงศ์
ผู้ได้รับเครื่องราชอิสริยาภรณ์ ป.จ. (ฝ่ายหน้า)
ผู้ได้รับเครื่องราชอิสริยาภรณ์ ป.ม.
อธิบดีกรมศุลกากร
ซุนเขียน

ซุนเขียน (Sun Qian; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นเสนาธิการคนสำคัญของจ๊กก๊ก เดิมรับราชการอยู่กับโตเกี๋ยม เมื่อโตเกี๋ยมใกล้ตาย ได้ฝากฝังเมืองชีจิ๋วให้กับเล่าปี่ และแนะนำซุนเขียนให้คอยช่วยเหลือเล่าปี่ในการปกครอง
ซุนเขียนได้รับใช้ติดตามเล่าปี่มาเป็นเวลานาน เป็นที่ปรึกษาคนสำคัญในช่วงก่อร่างสร้างตัวของเล่าปี่ เป็นคนที่แนะนำให้เล่าปี่ไปพึ่งเล่าเปียว เมื่อคราวแตกทัพหนีโจโฉ และเป็นผู้ที่ทำหน้าที่ทูตให้เล่าปี่หลายครั้ง
== ดูเพิ่ม ==
รายชื่อตัวละครในสามก๊ก
โตเกี๋ยม
บุคคลที่เกิดในคริสต์ศตวรรษที่ 2
บุคคลในยุคสามก๊ก
จ๊กก๊ก
เล่าเปียวและผู้เกี่ยวข้อง
ขุนพลของเล่าปี่
ข้าราชการของเล่าปี่
โปเนียว ธิดาสมุทรผจญภัย

ปอนโย ธิดาสมุทรผจญภัย  เป็นภาพยนตร์แอนิเมชันใน พ.ศ. 2551 ของฮะยะโอะ มิยะซะกิแห่งสตูดิโอจิบลิ ฉากอยู่ในญี่ปุ่นในยุคราว พ.ศ. 2499 (ค.ศ. 1956)
== เนื้อเรื่องย่อ ==
ที่เมืองเล็กๆ ริมทะเล เด็กน้อยวัย 5 ขวบ โซะสุเกะ อาศัยอยู่ในบ้านบนหน้าผาสูงติดทะเลอินแลนด์ เช้าวันหนึ่ง ระหว่างที่เล่นเพลินอยู่บนหาดหินใต้หน้าผา เขาพบปลาทองหน้าเหมือนคน ติดอยู่ในโหลแยมเก่าๆ โซสุเกะ จึงช่วยชีวิตและเลี้ยงเธอไว้ในถังน้ำพลาสติกสีเขียว เขาให้ชื่อมันว่า 'โปเนียว'  โปเนียวชอบโซสุเกะ โซสุเกะก็รู้สึกกับโปเนียวไม่ต่างกัน เด็กน้อยบอกกับว่า “ไม่ต้องกลัวนะ ฉันจะปกป้องดูแลเธอเอง” แต่แล้วฟุจิโมะโตะพ่อของโปเนียว ซึ่งครั้งหนึ่งเคยเป็นมนุษย์ แต่ตอนนี้กลายเป็นเจ้าสมุทรมีชีวิตอยู่ใต้ทะเลลึก ก็บังคับลูกสาวตัวน้อยๆ ให้กลับสู่ท้องทะเล “หนูอยากเป็นมนุษย์ค่ะ!” เธอบอกกับพ่อ ก่อนจะหนีออกมา กลายร่างเป็นเด็กสาว และกลับมาหาโซสุเกะ แต่ระหว่างทาง เธอทำน้ำแห่งชีวิตซึ่งเป็นของเหลวศักดิ์สิทธิ์ของพ่อหลุดรั่วไปในท้องทะเลจนหมดขวด เป็นเหตุให้น้ำทะเลยกตัวขึ้นสูงเกิดสึนามิ น้ำทะเลล้นเข้าท่วมจนเมืองเล็กๆ จมอยู่ใต้น้ำ
== การเผยแพร่ ==
ภาพยนตร์เรื่องนี้เข้าฉายในโรงภาพยนตร์ในประเทศไทยเมื่อ 30 กันยายน พ.ศ. 2552
== อ้างอิง ==
== แหล่งข้อมูลอื่น ==
Official US Disney site
ภาพยนตร์แอนิเมชัน
ภาพยนตร์ที่กำกับโดย ฮะยะโอะ มิยะซะกิ
ภาพยนตร์ญี่ปุ่น
ภาพยนตร์แอนิเมชันญี่ปุ่น
ภาพยนตร์แอนิเมชันโตโฮ
ตัวละครที่เป็นปลา
ตัวละครที่เป็นปลาทอง
เล่าหัว

เล่าหัว (; 167 - 234) ชื่อรอง จื่อหยาง (子扬) เป็นที่ปรึกษาของโจโฉในช่วงปลายราชวงศ์ฮั่นตะวันออก หลังจากการล่มสลายของราชวงศ์ฮั่นตะวันออก เขารับราชการเป็นขุนนางในวุยก๊กในช่วงยุคสามก๊ก โดยรับราชการภายใต้พระเจ้าโจผี และพระเจ้าโจยอย เขาเป็นสมาชิกของราชสกุลหลิว ซึ่งเป็นราชตระกูลของราชวงศ์ฮั่นและเป็นทายาทสายตรงของจักรพรรดิฮั่นกวังอู่ จักรพรรดิผู้ก่อตั้งราชวงศ์ฮั่นตะวันออกผ่านทาง หลิวเยี่ยน พระราชโอรสองค์ที่เจ็ดของจักรพรรดิฮั่นกวังอู่
เมื่อโจโฉมีอำนาจในภาคตะวันตก ได้เสาะแสวงหานักปราชญ์มาเป็นพวก กุยแกได้แนะนำเล่าหัวให้แก่โจโฉ โจโฉจึงได้เชิญตัวเล่าหัวมาเป็นที่ปรึกษา เมื่อเล่าหัวได้รับราชการกับโจโฉก็ได้สร้างความชอบมากมาย ได้เป็นทูตไปเกลี้ยกล่อมเตียวสิ้วให้สวามิภักดิ์ และเป็นผู้ประดิษฐ์เครื่องดีดหิน เพื่อนำมาใช้ทำลายทัพข้าศึกในศึกกัวต๋อด้วย
== หมายเหตุ ==
== อ้างอิง ==
== ดูเพิ่ม ==
รายชื่อตัวละครในสามก๊ก
โจโฉ
ขุนนางของวุยก๊ก
พระวรวงศ์เธอ พระองค์เจ้าสนิทพงศ์พัฒนเดช

นายพลเรือโท พระวรวงศ์เธอ พระองค์เจ้าสนิทพงศ์พัฒนเดช (12 ธันวาคม พ.ศ. 2413 - 17 กันยายน พ.ศ. 2481) อดีตราชองครักษ์ องคมนตรีในพระบาทสมเด็จพระมงกุฎเกล้าเจ้าอยู่หัว รัชกาลที่ 6 ปลัดทูลฉลองกระทรวงทหารเรือ และรองเสนาบดีกระทรวงทหารเรือ   เป็นพระโอรสลำดับที่ 37   ในพระเจ้าบรมวงศ์เธอ กรมหลวงวงศาธิราชสนิท เมื่อประสูติเป็นหม่อมเจ้า มีพระนามว่า หม่อมเจ้าตุ้ม
== พระประวัติรับราชการ ==
หม่อมเจ้าตุ้มทรงรับราชการในพระบาทสมเด็จพระจุลจอมเกล้าเจ้าอยู่หัว  ในกระทรวงต่างประเทศ กระทรวงพระคลังมหาสมบัติ และกระทรวงทหารเรือ  พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ สถาปนาเป็น พระวรวงศ์เธอ พระองค์เจ้า และพระราชทานพระนามใหม่ว่า สนิทพงศ์พัฒนเดช เมื่อ วันที่ 23 พฤศจิกายน พ.ศ. 2467  และทรงพระกรุณาโปรดเกล้าฯ ให้ดำรงตำแหน่งองคมนตรีเมื่อปี พ.ศ. 2458
ในระหว่างที่รับราชการอยู่ที่กรมทหารเรือ นายเรือเอกผู้ช่วยหม่อมเจ้าตุ้ม ได้รับตำแหน่งเป็นยกกระบัตรทัพเรือ
==== พระยศทหารเรือ ====
พ.ศ. 2460 - พลเรือโท
พ.ศ. 2455 - พลเรือตรี
=== สิ้นพระชนม์ ===
นายพลเรือโท พระวรวงศ์เธอ พระองค์เจ้าสนิทพงศ์พัฒนเดช ทรงประทับอยู่ที่วังริมคลองกอกใหญ่  (ปากคลองบางไส้ไก่) มีหม่อมสามท่าน โดยมีหม่อมท่านสุดท้าย คือ หม่อมเล็ก สนิทวงศ์ ณ อยุธยา (บุตรีนายเลื่อม และ นางจันทร์) ชาวไทยเชื้อสายลาวจากจังหวัดอุบลราชธานี พระองค์สิ้นพระชนม์ด้วยโรคพระหทัยพิการ ที่โรงพยาบาลศิริราช เมื่อวันที่ 17 กันยายน พ.ศ. 2481 พระชันษา 67 ปี พระศพยังคงไม่ได้รับพระราชทานเพลิง และบรรจุอยู่ที่วัดบรมสถล (วัดดอน ยานนาวา) ตามที่รับสั่งกับหม่อมเล็ก ปัจจุบันพระศพ ย้ายบรรจุที่อำเภอบ้านบึง จังหวัดชลบุรี
== เครื่องราชอิสริยาภรณ์ ==
== อ้างอิง ==
พระวรวงศ์เธอ
พระองค์เจ้าตั้ง
ราชสกุลสนิทวงศ์
ทหารเรือชาวไทย
ผู้ได้รับเครื่องราชอิสริยาภรณ์ ป.จ. (ฝ่ายหน้า)
ช่องแคบเบริง

ช่องแคบเบริง (Bering Strait; Берингов пролив Beringov proliv) เป็นช่องทะเลเล็ก ๆ ระหว่างแหลมเดจเนฟ ประเทศรัสเซีย จุดตะวันออกสุดของทวีปเอเชีย (169°43' ตะวันตก) กับแหลมพรินซ์ออฟเวลส์ รัฐอะแลสกา จุดที่อยู่ตะวันตกสุดของทวีปอเมริกาเหนือ (168°05' ตะวันตก) อยู่ค่อนมาทางใต้เส้นอาร์กติกเซอร์เคิลเล็กน้อย เป็นหนึ่งในช่องแคบที่มีขนาดใหญ่ที่สุดในโลก
ชื่อของช่องแคบได้มาจากชื่อนักสำรวจชาวเดนมาร์ก นามว่าไวทัส เบริง นักสำรวจชาวเดนมาร์กในกองทัพเรือรัสเซีย ซึ่งเดินทางข้ามช่องแคบในปี พ.ศ. 2271
== ลักษณะทางภูมิศาสตร์ ==
ช่องแคบเบริงมีความกว้างประมาณ 53 กิโลเมตร มีความลึกประมาณ 30-50 เมตร เชื่อมระหว่างทะเลชุกชี (ส่วนหนึ่งของมหาสมุทรอาร์กติก) ทางทิศเหนือ กับทะเลเบริง (ส่วนหนึ่งของมหาสมุทรแปซิฟิก) ทางทิศใต้
บ
บ
บ
เสถียร จันทิมาธร

นายเสถียร จันทิมาธร สื่อมวลชนอิสระ อดีตบรรณาธิการบริหาร นิตยสารมติชนสุดสัปดาห์ ผู้ร่วมก่อตั้ง และอดีตบรรณาธิการอำนวยการ หนังสือพิมพ์มติชนรายวัน
== ประวัติ ==
นายเสถียร เกิดเมื่อวันที่ 5 สิงหาคม พ.ศ. 2486 ที่จังหวัดสุรินทร์ ในครอบครัวชาวไทยเชื้อสายกัมพูชา มีศักดิ์เป็นลูกพี่ลูกน้องของนายสุรชัย จันทิมาธร (หงา คาราวาน) นักดนตรีแนวเพื่อชีวิต จบการศึกษาจากวิทยาลัยวิชาการศึกษาประสานมิตร เริ่มการทำงานโดยเป็นผู้สื่อข่าวการเมือง สังกัดหนังสือพิมพ์หลายฉบับ เช่น เสียงอ่างทอง, ประชาธิปไตย, สยามนิกร, พิมพ์ไทย, สยามรัฐ เป็นต้น
เป็นหนึ่งในผู้ลงชื่อเรียกร้องรัฐธรรมนูญ 100 คน ร่วมกับกลุ่มเรียกร้องรัฐธรรมนูญ ก่อนเกิดเหตุการณ์ 14 ตุลา ต่อมา หลังจากเหตุการณ์ 6 ตุลา ได้หลบหนีการจับกุมของรัฐบาลสมัยนั้น ด้วยการเข้าป่าเพื่อร่วมกับพรรคคอมมิวนิสต์แห่งประเทศไทย โดยมีชื่อจัดตั้งว่า สหายดวง ประจำการที่จังหวัดสุราษฎร์ธานี ก่อนจะย้ายไปประจำที่ ดอยผาช้าง จังหวัดน่าน โดยทำงานด้านมวลชน ร่วมกับ สหายแพง หรือ สหายแผ้ว (นายจรัล ดิษฐาอภิชัย) และ สหายสุภาพ (นายจาตุรนต์ ฉายแสง)
หลังออกจากป่า ได้ร่วมกับ นายขรรค์ชัย บุนปาน นายพงษ์ศักดิ์ พยัฆวิเชียร และ นายสุจิตต์ วงษ์เทศ ก่อตั้งหนังสือพิมพ์มติชนรายวัน โดยดำรงตำแหน่งบรรณาธิการอำนวยการ หนังสือพิมพ์มติชน และข่าวสด รวมทั้งมีตำแหน่งบริหารในหนังสือฉบับอื่นๆ ในเครือ และเป็นคอลัมนิสต์เขียนบทวิเคราะห์การเมือง คอลัมน์ วิภาคแห่งวิพากษ์ ในมติชนรายวัน หน้า 3 โดยใช้นามปากกาที่ไม่เปิดเผย
นายขรรค์ชัย ในฐานะประธานกรรมการ บริษัท มติชน จำกัด (มหาชน) มีคำสั่งปลดนายเสถียรออกจากตำแหน่งบรรณาธิการนิตยสารมติชนสุดสัปดาห์และบรรณาธิการอำนวยการหนังสือพิมพ์ข่าวสด รวมถึงปลดจากการเป็นผู้เขียนบทวิเคราะห์การเมืองในคอลัมน์ วิภาคแห่งวิพากษ์ ในหน้า 3 ของมติชนรายวัน โดยให้เหตุผลว่า งานเขียนของนายเสถียรได้รับการวิพากษ์วิจารณ์จากผู้อ่านว่ามีเนื้อหาไม่เป็นกลางและพยายามที่จะชี้นำรวมทั้งเอนเอียงไปในทางสนับสนุน พ.ต.ท.ดร.ทักษิณ ชินวัตร อดีตนายกรัฐมนตรี ต่อมา นายเสถียรจึงยื่นจดหมายลาออกจาก บมจ.มติชน ในวันที่ 28 เมษายน พ.ศ. 2552 
== อ้างอิง ==
“สนธิ”สุดทนแก๊งหมิ่นฯ สุดเหิม - ฉีกหน้ากาก"เสถียร จันทิมาธร" 
บุคคลจากจังหวัดสุรินทร์‎‎
ชาวไทยเชื้อสายเขมร
นักเขียนชาวไทย
นักหนังสือพิมพ์ชาวไทย
บรรณาธิการหนังสือพิมพ์
บรรณาธิการนิตยสาร
คอลัมนิสต์
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
พรรคคอมมิวนิสต์แห่งประเทศไทย
เซียร์ รังสิต

เซียร์ รังสิต (Zeer Rangsit) เป็นศูนย์การค้าเกี่ยวกับไอทีและอิเล็กทรอนิกส์ ดำเนินงานโดย บริษัท เซียร์ พร็อพเพอร์ตี้ จำกัด (มหาชน) ตั้งอยู่ที่ 99 หมู่ 8 ตำบลคูคต อำเภอลำลูกกา จังหวัดปทุมธานี 12130 (ไม่ได้ตั้งอยู่ในตำบลรังสิต อำเภอธัญบุรี แต่ผู้คนบริเวณนี้ถือว่าอยู่ในย่านรังสิตเพราะอยู่ใกล้เคียงกัน) ใกล้กับทางแยกถนนพหลโยธินกับจุดสิ้นสุดของถนนวิภาวดีรังสิต เปิดให้บริการอย่างเป็นทางการเมื่อปลายปี พ.ศ. 2537
== อาคาร ==
อาคารหลักของเซียร์ รังสิตเป็นอาคาร 9 ชั้น (รวมชั้นใต้ดิน) ส่วนใหญ่จะเปิดพื้นที่ให้เช่าร้านค้าประเภทไอที อาทิ คอมพิวเตอร์ ฮาร์ดแวร์ ซอฟต์แวร์ โทรศัพท์มือถือ กล้องถ่ายรูป ฯลฯ นอกจากนี้ยังมีศูนย์อิเล็กทรอนิกส์ ศูนย์ซ่อมคอมพิวเตอร์ ศูนย์รวมเครื่องใช้ไฟฟ้า เฟอร์นิเจอร์ อุปกรณ์กีฬา สถาบันไอที ร้านหนังสือ ซูเปอร์มาร์เก็ต ธนาคาร ภัตตาคาร ฯลฯ ชั้นใต้ดินส่วนใหญ่เป็นภัตตาคารและศูนย์อาหาร ชั้นสองช่วงกลางเป็นห้องโถงทะลุถึงชั้นห้าเป็นลานส่งเสริมการขาย ชั้นสามส่วนใหญ่เป็นไอทีซิตี้ ชั้นสี่ส่วนใหญ่เป็นเฟอร์นิเจอร์ ชั้นห้ามีลานกิจกรรมพิเศษ เช่นกิจกรรมแข่งขันหุ่นยนต์ หุ่นยนต์เลโก้ นัดพบแรงงาน ส่วนกลางของอาคารมีส่วนที่ต่อเติมอีก 10 ชั้น (มีลิฟต์แยกต่างหาก) ซึ่งใช้เป็น โรงแรมเอเชียแอร์พอร์ท สำนักงานสรรพากร จังหวัดปทุมธานี ห้องประชุมสัมมนา และพื้นที่สำนักงานให้เช่าอื่น ๆ
เดิมอาคารหลักของเซียร์ รังสิต แบ่งเป็นสองโซน ถ้ามองจากด้านหน้า โซนซ้ายเป็นศูนย์การค้าในชื่อ เซียร์ สตรีต (Zeer Street) และโซนขวาเป็นห้างสรรพสินค้าในชื่อ เดอะดีโป้ (The Depot) บริหารงานโดยบริษัท เดอะดีโป้อินเตอร์เนชั่นแนล จำกัด แต่เนื่องจากวิกฤตเศรษฐกิจ พ.ศ. 2540 ทำให้เดอะดีโป้ต้องปิดตัวไป และภายในปี พ.ศ. 2541 ได้รวมพื้นที่เข้าด้วยกันเป็นศูนย์การค้าทั้งอาคาร(ภายใต้สโลแกน ไอทีเซียร์ รังสิต)
นอกจากนี้ยังมีอาคาร โบ๊เบ๊รังสิต-รังสิตอาเขต อยู่ทางทิศใต้ ซึ่งเป็นศูนย์การค้าชั้นเดียว เปิดให้เช่าร้านขายสินค้าประเภทเสื้อผ้าเป็นหลัก บริเวณโดยรอบเป็นลานจอดรถ ลานจอดรถด้านหน้าบางส่วนถูกใช้เป็นตลาดนัดอาหารสำเร็จรูป ซึ่งมีร้านตั้งขายทุกวัน
ช่วงอุทกภัยในประเทศไทย พ.ศ. 2554 เซียร์ รังสิตก็ได้รับผลกระทบ ระดับน้ำท่วมสูงสุดมากกว่า 1 เมตรจากผิวถนน พื้นที่ชั้นใต้ดินเสียหายทั้งหมด แต่ชั้นหนึ่งเป็นต้นไปไม่ได้รับผลกระทบ สามารถเปิดให้บริการตามปกติ แต่ถึงแม้น้ำจะลดแล้วก็ต้องซ่อมแซมเป็นแรมเดือน บางร้านย้ายมาดำเนินกิจการชั่วคราวบริเวณชั้นหนึ่ง ตลาดนัดหน้าอาคารก็ได้รับผลกระทบเช่นกัน ทางเซียร์ได้ต่อเติมนั่งร้านเหนือระดับน้ำให้ตลาดนัดยังสามารถซื้อขายกันได้ เรียกกันอย่างไม่เป็นทางการว่า ตลาดนัดลอยน้ำ
THE Hub ศูนย์รวมสินค้าแฟชั่นครบวงจร
- ศูนย์รวมสินค้าแฟชั่นค้าส่ง ทั้งสุภาพบุรุษและสุภาพสตรี เด็ก รวมถึงเครื่องประดับ เครื่องหนัง ศูนย์รวมกิ๊ฟช็อป เครื่องใช้ เครื่องสำอาง ของชำร่วย สถานเสริมความงาม ร้านทอง ฯลฯ
- ทำเลทองบนพื้นที่ขาย 3 ชั้น สะดวกสบายกับการจอดรถในอาคารเดอะฮับกว่า 500 คัน ภายในอาคารเซียร์ รังสิต 3,500 คัน และลานจอดรถด้านนอกอาคารกว่า 2,500 คัน
- เชื่อมการค้าทั้ง 2 อาคาร ด้วยทางเชื่อม sky walk ที่ชั้น 2 และชั้น 3 ทั้งโซนหน้าและด้านหลังของอาคาร เพื่อเพิ่มความสะดวกในการซื้อสินค้าและบริการ
== แหล่งข้อมูลอื่น ==
เว็บไซต์ทางการของเซียร์ รังสิต
ห้างสรรพสินค้าในประเทศไทย
ศูนย์การค้าในจังหวัดปทุมธานี
องค์การธุรกิจในจังหวัดปทุมธานี
สิ่งก่อสร้างในอำเภอลำลูกกา
นินจาดวงตาสยบมาร

== นักแสดง ==
Yukie Nakama :  Oboro
Joe Odagiri :  Gennosuke
Tomoka Kurotani : Kagero
Erika Sawajiri : Hotarubi
Kippei Shiina : Tenzen
Takeshi Masu : Hyoma
Mitsuki Koga : Koshiro
Tak Sakaguchi : Yashamaru
Houka Kinoshita : Saemon
Shun Ito : Nenki
Riri : Ogen
Minoru Terada : Danjo
Masaki Nishina : Yagyū Jūbei Mitsuyoshi
Toshiya Nagasawa : Yagyū Munenori
Yutaka Matsushige : Hattori Hanzō
Renji Ishibashi : Nankōbō Tenkai
Kazuo Kitamura : Tokugawa Ieyasu
==  ดูเพิ่ม ==
Official site 
ข้อมูลภาพยนตร์ญี่ปุ่นเรื่อง นินจาสยบมารในเว็บไซต์หนังดี
ภาพยนตร์ที่ออกฉายในปี พ.ศ. 2548
ภาพยนตร์ผจญภัย
ภาพยนตร์ที่เกี่ยวกับนินจา
ภาพยนตร์ญี่ปุ่น
甲賀忍法帖#映画
ฟิวเจอร์พาร์ค รังสิต

ฟิวเจอร์พาร์ค รังสิต (Future Park Rangsit) เป็นศูนย์การค้าขนาดใหญ่ ตั้งอยู่บริเวณถนนพหลโยธิน และถนนรังสิต-นครนายก ตำบลประชาธิปัตย์ อำเภอธัญบุรี จังหวัดปทุมธานี บริหารโดยบริษัท รังสิตพลาซ่า จำกัด เปิดให้บริการเมื่อวันที่ 17 มีนาคม พ.ศ. 2538 พร้อมกับฟิวเจอร์พาร์ค บางแค (ปัจจุบันคือซีคอนบางแค)
== การจัดสรรพื้นที่==
ฟิวเจอร์พาร์ค รังสิต ประกอบด้วยพื้นที่สำคัญดังนี้
=== ศูนย์การค้าฟิวเจอร์พาร์ค และ สเปลล์ ===
ห้างสรรพสินค้าและร้านค้าในกลุ่มเซ็นทรัล
* ห้างสรรพสินค้าเซ็นทรัล
* ห้างสรรพสินค้าโรบินสัน (ย้ายมาจากโรบินสัน ดอนเมืองเดิม)
* ท็อปส์
* บีทูเอส
* ซูเปอร์สปอร์ต
* เพาเวอร์บาย
สปอร์ตเวิลด์
อะไลฟ์ พาร์ค ฮอลล์
ไอซ์ นาคา อารีน่า
สกี 365
อะนิเมท ฟิวเจอร์พาร์ค รังสิต
ร้านภูฟ้า
สวนสนุกเมกา ฮาร์เบอร์แลนด์
โรงภาพยนตร์เมเจอร์ ซีนีเพล็กซ์ ฟิวเจอร์พาร์ค รังสิต จำนวน 10 โรง
สถานออกกำลังกายฟิตเนส เฟิร์สท์
เอคโค่ เกมเซ็นเตอร์
=== แม็กเน็ต ===
โฮมโปร สาขาแรกของประเทศไทย
* เดอะเพาเวอร์ บาย โฮมโปร
* ไบค์ เอ็กซ์เพรส
บิ๊กซี สาขาฟิวเจอร์พาร์ค รังสิต
* ศูนย์อาหารฟู้ดพาร์ค
* สกิ๊ปปี้แลนด์
อินเด็กซ์ ลิฟวิ่งมอลล์
ออฟฟิศเมท
ฟิวเจอร์พาร์ค สเตชัน (รถตู้รับ-ส่ง)
* ท็อปส์ เดลี่ สาขาฟิวเจอร์พาร์ค สเตชัน
เซเว่น อีเลฟเว่น สาขาฟิวเจอร์พาร์ค รังสิต (ย้ายมาจากเมเจอร์ ซีนีเพล็กซ์ รังสิต)
* ออลคาเฟ่ โดยเซเว่น
=== รอบศูนย์การค้า (ฟิวเจอร์ซิตี) ===
ฟิวเจอร์ อารีนา
โรงพยาบาลเปาโล รังสิต
โรงแรมโนโวเทล แบงค็อก ฟิวเจอร์พาร์ค รังสิต
โรงพยาบาลสัตว์ทองหล่อ สาขารังสิต
ออโต้ วัน สาขาฟิวเจอร์พาร์ค รังสิต
บิสสิเนส พาร์ค รังสิต (กำลังก่อสร้าง)
โก โฮลเซลล์ สาขาฟิวเจอร์พาร์ค รังสิต (กำลังก่อสร้าง)
=== พื้นที่จัดสรรในอดีต ===
สวนสนุกฟิวเจอร์เวิลด์ สาขาฟิวเจอร์พาร์ค รังสิต
โรงภาพยนตร์ อีจีวี ฟิวเจอร์พาร์ค รังสิต จำนวน 14 โรง (ปรับปรุงเป็นเมเจอร์ ซีนีเพล็กซ์ ฟิวเจอร์พาร์ค รังสิต)
เอสบี ดีไซน์ สแควร์ สาขาฟิวเจอร์พาร์ค รังสิต (ปรับปรุงเป็นเมกา ฮาร์เบอร์แลนด์ สาขาฟิวเจอร์พาร์ค รังสิต)
ท็อปส์ มาร์เก็ต ฟู้ด แอนด์ ไวน์ สาขาฟิวเจอร์พาร์ค รังสิต โซนเซ็นทรัล (ปรับปรุงเป็นท็อปส์ สาขาฟิวเจอร์พาร์ค รังสิต โซนเซ็นทรัล)
เดอะริงก์ ไอซ์ สเก็ต สาขาสเปลล์แอทฟิวเจอร์พาร์ค (ปรับปรุงเป็นไอซ์ นาคา อารีน่า สาขาสเปลล์แอทฟิวเจอร์พาร์ค)
แฟมิลี่มาร์ท สาขาฟิวเจอร์พาร์ค สเตชั่น (ปรับปรุงเป็นท็อปส์ เดลี่ สาขาฟิวเจอร์พาร์ค สเตชั่น)
== อ้างอิง ==
== แหล่งข้อมูลอื่น ==
ฟิวเจอร์พาร์ค รังสิต 
สเปลล์ แอท ฟิวเจอร์พาร์ค
สเปลล์ แอท ฟิวเจอร์พาร์ค
ศูนย์การค้าในจังหวัดปทุมธานี
สิ่งก่อสร้างในอำเภอธัญบุรี
มหาสมุทรพายุ

มหาสมุทรพายุ (Oceanus Procellarum; Ocean of Storms) คือแอ่งกว้างใหญ่บนดวงจันทร์ของโลก อยู่ทางขอบด้านตะวันตกของด้านใกล้ของดวงจันทร์ ที่จริงแล้ว ไม่ได้เป็น มหาสมุทร เพราะไม่ได้มีน้ำแต่อย่างใด แต่เป็นที่ราบขนาดพื้นที่ราว 4,000,000 ตาราง กม. ความยาวจาก เหนือ - ใต้ ราว 2500 กม. เกิดจากการที่ภูเขาไฟระเบิด ทำให้พื้นเป็นหินบะซอลต์
แอ่งบนดวงจันทร์
Dragon

redirect มังกร
การแบ่งชนิดและสัณฐานของดาราจักร

การแบ่งชนิดและสัณฐานของดาราจักร เป็นระบบที่นักดาราศาสตร์ใช้ในการจัดหมวดหมู่ดาราจักรต่างๆ เข้าด้วยกันตามลักษณะปรากฏของดาราจักรเหล่านั้น ซึ่งมีอยู่หลายระบบที่จัดแบ่งหมวดหมู่ของดาราจักรด้วยสัณฐานของมัน วิธีที่ได้รับความนิยมมากที่สุดคือ ลำดับฮับเบิล ซึ่งคิดค้นขึ้นโดย เอ็ดวิน ฮับเบิล ต่อมาได้รับการพัฒนาปรับปรุงโดย เจอราร์ด เดอ วอกุลัวร์ส และ อัลเลน แซนเดจ
== ลำดับฮับเบิล ==

ลำดับฮับเบิล เป็นรูปแบบการจัดหมวดหมู่ของดาราจักรโดยลักษณะของสัณฐานที่ปรากฏ คิดค้นขึ้นโดยเอ็ดวิน ฮับเบิล ในปี ค.ศ. 1936 มีชื่อเรียกกันอย่างเล่นๆ ว่า "ส้อมจัดประเภทของฮับเบิล" เพราะรูปร่างของแผนภาพดั้งเดิมที่ใช้ช่วยในการพิจารณาประเภทของดาราจักรนั่นเอง วิธีของฮับเบิลจะแบ่งดาราจักรออกเป็น 3 กลุ่มใหญ่ๆ ตามลักษณะปรากฏของมัน (แต่เดิมก็คือตามภาพถ่าย) ดังนี้
ดาราจักรชนิดรี เป็นดาราจักรที่ค่อนข้างราบเรียบ มีการกระจายแสงอย่างสม่ำเสมอ และมีรูปทรงค่อนข้างรี ใช้รหัสประเภทว่า E ตามด้วยตัวเลข n ซึ่งแสดงถึงความป้านของรูปไข่ที่ปรากฏบนฟ้า
ดาราจักรชนิดก้นหอย เป็นดาราจักรที่เป็นจานแบนๆ และมีดวงดาวเรียงตัวเป็นรูปร่างคล้ายโครงสร้างแบบก้นหอยหรือแบบกังหัน โดยมากมักเป็นแขนกังหันสองข้าง ตรงกลางเป็นกลุ่มดวงดาวหนาแน่นเรียกว่า ดุมดาราจักร ซึ่งมักมีลักษณะคล้ายดาราจักรชนิดรี ใช้รหัสประเภทว่า S โดยส่วนใหญ่ราวครึ่งหนึ่งของดาราจักรชนิดนี้มักจะมีโครงสร้างคล้ายคานตรงกลางที่ยื่นออกมาจากดุมดาราจักร ดาราจักรชนิดก้นหอยมีคานใช้รหัสประเภทว่า SB
ดาราจักรชนิดลูกสะบ้า (ใช้รหัสว่า S0) มีดุมสว่างอยู่ตรงกลางและล้อมรอบด้วยโครงสร้างคล้ายแผ่นจานเช่นเดียวกัน แต่ที่แตกต่างจากดาราจักรชนิดก้นหอยคือ แผ่นจานของมันไม่มีโครงสร้างแขนกังหันที่มองเห็นด้วยตาเปล่า และไม่มีความสามารถในการก่อตัวดาวฤกษ์ใหม่อย่างมีนัยสำคัญอีกแล้ว
== ระบบของเดอวอกุลัวร์ส ==
== อ้างอิง ==
== แหล่งข้อมูลอื่น ==
ดาราจักรกับเอกภพ แนะนำการจัดประเภทของดาราจักร
ดาราจักร
ลำดับฮับเบิล

ลำดับฮับเบิล เป็นรูปแบบการจัดหมวดหมู่ของดาราจักรโดยลักษณะของสัณฐานที่ปรากฏ คิดค้นขึ้นโดยเอ็ดวิน ฮับเบิล ในปี ค.ศ. 1936 มีชื่อเรียกกันอย่างเล่นๆ ว่า "ส้อมจัดประเภทของฮับเบิล" เพราะรูปร่างของแผนภาพดั้งเดิมที่ใช้ช่วยในการพิจารณาประเภทของดาราจักรนั่นเอง
วิธีของฮับเบิลจะแบ่งดาราจักรออกเป็น 3 กลุ่มใหญ่ๆ ตามลักษณะปรากฏของมัน ได้แก่ ดาราจักรชนิดรี ชนิดลูกสะบ้า และชนิดก้นหอย ส่วนประเภทที่ 4 เป็นดาราจักรที่ไม่สามารถระบุรูปร่างที่ปรากฏได้อย่างแน่นอน จึงเรียกว่า ดาราจักรไร้รูปแบบ จนถึงปัจจุบัน ลำดับฮับเบิลเป็นวิธีการจัดประเภทดาราจักรที่ได้รับความนิยมมากที่สุดทั้งในหมู่นักวิชาการดาราศาสตร์และนักดาราศาสตร์สมัครเล่น
== ประเภทของดาราจักร ==
=== ดาราจักรชนิดรี ===
เป็นดาราจักรที่ค่อนข้างราบเรียบ มีการกระจายแสงอย่างสม่ำเสมอ และมีรูปทรงค่อนข้างรี ใช้รหัสประเภทว่า E ตามด้วยตัวเลข n ซึ่งแสดงถึงความป้านของรูปไข่ที่ปรากฏบนฟ้า
=== ดาราจักรชนิดก้นหอย ===
เป็นดาราจักรที่เป็นจานแบนๆ และมีดวงดาวเรียงตัวเป็นรูปร่างคล้ายโครงสร้างแบบก้นหอยหรือแบบกังหัน โดยมากมักเป็นแขนกังหันสองข้าง ตรงกลางเป็นกลุ่มดวงดาวหนาแน่นเรียกว่า ดุมดาราจักร ซึ่งมักมีลักษณะคล้ายดาราจักรชนิดรี ใช้รหัสประเภทว่า S โดยส่วนใหญ่ราวครึ่งหนึ่งของดาราจักรชนิดนี้มักจะมีโครงสร้างคล้ายคานตรงกลางที่ยื่นออกมาจากดุมดาราจักร ดาราจักรชนิดก้นหอยมีคานใช้รหัสประเภทว่า SB
=== ดาราจักรชนิดลูกสะบ้า ===
มีดุมสว่างอยู่ตรงกลางและล้อมรอบด้วยโครงสร้างคล้ายแผ่นจานเช่นเดียวกัน แต่ที่แตกต่างจากดาราจักรชนิดก้นหอยคือ แผ่นจานของมันไม่มีโครงสร้างแขนกังหันที่มองเห็นด้วยตาเปล่า และไม่มีความสามารถในการก่อตัวดาวฤกษ์ใหม่อย่างมีนัยสำคัญอีกแล้ว
=== ดาราจักรไร้รูปแบบ ===
ดาราจักรในกลุ่มนี้ไม่มีรหัสอยู่ในลำดับของฮับเบิล เพราะมันไม่มีโครงสร้างที่ชัดเจน (คือไม่มีทั้งแผ่นจานและโครงสร้างรูปไข่) ฮับเบิลแบ่งดาราจักรไร้รูปแบบออกเป็น 2 ประเภทย่อย คือ
Irr I : เป็นดาราจักรที่มีโครงสร้างไม่สมมาตร ไม่มีดุมดาราจักรตรงกึ่งกลาง และไม่มีแขนกังหันที่เห็นได้ชัดเจน ดาราจักรนี้มักประกอบด้วยกระจุกดาวอายุน้อยจำนวนมาก
Irr II : เป็นดาราจักรที่เรียบกว่า ไม่สมมาตรยิ่งกว่า และไม่สามารถระบุถึงดาวฤกษ์เดี่ยวหรือลักษณะของกลุ่มหรือกระจุกดาวใดๆ ได้เลย
== อ้างอิง ==
ดาราจักร